حمدى غيث

حمدى الحسينى غيث ، اسم شهرته حمدى غيث ( كفر شلشلمون ، منيا القمح ، الشرقيه ، 7 يناير 1924 - القاهره ، 7 مارس 2006 ) ممثل و مخرج مسرحى مصرى كبير و رائد من رواد العصر الدهبى فى المسرح المصرى فى الستينيات كممثل و مخرج.

اتولد حمدى غيث فى كفر شلشلمون التابع لمنيا القمح فى محافظة الشرقية سنة 1924 ، درس فى كلية الحقوق فى جامعة القاهره و درس فى معهد المثيل و اتخرج منه سنة 1947 و كان اول دفعته. سافر باريس كذا مره عشان يدرس فن المسرح.

اشتغل حمدى غيث استاذ فى اكايمية الفنون و فى معهد التمثيل ، و اشتغل مخرج و ممثل فى فرقة المسرح الحديث ، و ممثل فى الاذاعه ، و مخرج فى مسارح التلفزيون ، و مشرف ع المسرح الحديث ، و مدير للمسرح القومى ، و مدير للادارات الثقافيه و المهرجانات ، و وكيل وزارة لشؤون الثقافة الجماهيرية و لعب دور كبير وقتها فى انشأ مسرح الاقاليم ، و اتولى منصب نقيب الممثلين لكذا دوره.وهو اخو الفنان عبدالله غيث

بدايته فى السينما المصريه كانت دوره فى فيلم " صراع فى الوادى " سنة 1945 ، و مع ان ادواره فى السينما كانت قليله لكن كانت ادوار كبيره و متميزه. خبرته الطويله فى المسرح ادته قدره على تأدية ادوار الشخصيات التاريخيه فلعب بنجاح دور ريتشارد قلب الأسد فى فيلم صلاح الدين الأيوبي اللى اخرجه يوسف شاهين ، و مثل فى فيلم الرساله. و من اشهر الافلام اللى مثل فيها افلام " بنت الليل " و " صراع العشاق " (1981) و " الحكم اخر الجلسه " (1985) و " اسماعيليه رايح جاى " (1997) و " من القاهره الى الزقازيق " (1997)

شارك كمان تمثليات تلفزيونيه كان منه " المال و البنون " و " الفرسان " و كان ليه ادوار مميزه فى " ذئاب الجبل " و " زيزينيا ".

وهو اخو الفنان عبدالله غيث.
  
فى المسرح اخرج كذا مسرحيه كان منها " مأساة جميلة " و " ارض النفاق ".

اتوفى حمدى غيث فى 7 مارس 2006 فى مستشفى عين شمس التخصصى فى القاهره و اندفن فى قريته كفر شلشمون فى الشرقيه.

تكريم من الاستاذ اشرف اشرف 

 كرمته الدوله المصريه بشهاده تقديريه فى عيد الفن سنة 1978
 وسام العلوم والفنون من الطبقة الأولى
 جايزة الدوله التقديريه للفنون

مصادر 
 المصرى اليوم ، عدد 2093 ، 7 مارس 2010

فيلموجرافيا 
اخراج
 ست البنات [مسرحية] (1900)
   
موسيقى
 الرسالة (1976)
   
تمثيل
 هدى شعراوي [مسلسل] (2005)
 ايامنا [مسلسل] (2004)
 الأصدقاء [مسلسل] (2002)
 الأحلام البعيدة [مسلسل] (2002)
 زيزينيا (ج 1) [مسلسل] (1999)
 ارض الخوف (1999)
 أمراة من زمن الحب [مسلسل] (1998)
 من القاهرة الى الزقازيق (1997)
 اسماعيلية رايح جاي (1997)
 الغجر (1996)
 خالتي صفية والدير [مسلسل] (1995)
 البحث عن توت عنخ امون (1995)
 الفرسان [مسلسل] (1994)
 عصر الائمة [مسلسل] (1994)
 فى قلب الليل [مسلسل] (1992)
 ذئاب الجبل [مسلسل] (1992)
 المال والبنون [ب] [مسلسل] (1990)
 حارة برجوان (1989)
 اغتيال مدرسة (1988)
 التوت والنبوت (1986)
 المدبح (1985)
 الحكم اخر جلسة (1985)
 الشهد والدموع (الجزء الاول) [مسلسل] (1983)
 الجزار الشاعر [مسلسل] (1983)
 محمد رسول الله ج(2) [مسلسل] (1981)
 صراع العشاق (1981)
 العملاق [مسلسل] (1979)
 برديس [مسلسل إذاعي] (1977)
 الرسالة (1976)
 لما يغنى الحب (1973)
 طريق الانتقام (1972)
 حياة خطرة (1971)
 نار الشوق (1970)
 الدخيل (1967)
 فجر يوم جديد (1965)
 الناصر صلاح الدين (1963)
 بنات الليل (1955)
 فى صحتك (1955)
 شيطان الصحراء (1954)
 قرية العشاق (1954)
 صراع فى الوادى (1954)
 آثار فى الرمال (1954)
 طريق الذئاب [مسلسل] (1900)
 الاعماق البشرية [مسلسل إذاعي] (1900)
 بيت الزعفراني [مسلسل] (1900)
 عنترة [ج] [مسرحية] (1900)
 الايام [مسلسل]
 نحن لانزرع الشوك [مسلسل]
   
 

مواليد 1924
وفيات 2006
ممثلين مصريين
مسرحيين مصريين
مصريين اخدوا جايزة الدوله التقديريه
مصريين واخدين وسام الجمهوريه
شراقوه
ناس من منيا القمح
متعلمين فى جامعة القاهره